Mikor és hogyan írjunk szonettet
Mikor rom-házam a fejemre dűl,
és nincs öröm már, csak a gond ezer,
s kipusztulok magamból legbelül,
s szám íze, mint a mandula, keser,

szonettet írok kíméletlenül,
ahogy a cukrász borhabot kever;
cukros rímek, liternyi alliter-
áció – és a nyájas seggre ül.

Habkönnyű tészta, tiszta bugyborék,
jambust dagaszt a szonettírógép,
fahéj- s szimbólumillatú csodát,

és adjunk hozzá mindenből sokat,
és úgy földobja néhány korty konyak
s a hercig marcipán-metaforák.

Versek